भारतीय जनता पार्टी ने अभी तक अपने उम्मीदवार के नाम पर कोई स्पष्ट राय नहीं रखी है लेकिन संभावित है कि महागठबंध में सेंध लगाने के लिए बीजेपी, एनडीए के किसी दल का उम्मीदवार उतार सकती है। बीजेपी की प्राथमिकता सबसे पहले तो खुद उनके दल का ही कोई प्रत्याशी होगा लेकिन समर्थन ना जुटा पाने की स्थिति में एनडीए के किसी दल का प्रत्याशी बीजेपी का बैक-अप प्लान हो सकता है। बीजेपी के लिए फिलहाल के लिए सबसे बड़ी समस्या शिवसेना और जनता दल युनाइटेड हैं। इन दोनों दलों के रुख से बीजेपी को इनका साथ मिलने की उम्मीद भी कम ही नज़र आती है।